dobbelt bokføring
Store norske leksikon,Økonomi og næringsliv,Bedriftsøkonomi
Dobbelt bokføring, dobbelt bokholderi, regnskapsføringssystem som grunnleggende sett kjennetegnes ved at hver post bokføres to konti, på debet- og kreditsiden av saldobalansen.
Mer presist er kravet i dobbelt bokholderi at summen av bokføringer til kredit skal være nøyaktig lik summen av bokføringer til debet. Eksempel En maskin, med (regnskapsmessig) bokført verdi kroner 90 000, selges for kroner 100 000. Forutsatt kontantbetaling skal dette bokføres slik: Debet: kontanter (omløpsmiddel i balansen), kroner 100 000 Kredit: maskin (anleggsmiddel i balansen), kroner 90 000 Kredit: gevinst ved salg av varige driftsmidler (i resultatregnskapet), kroner 10 000 Les mer i Store norske leksikon regnskap